Элін

Э́лін, або Ге́лен () — уладар Фесаліі, міфічны продак элінаў.

У старажытнагрэчаскай міфалогіі Элін быў сынам Дзеўкаліёна і ўнукам Праметэя. Згодна пазнейшай версіі — сынам Зеўса. Ад німфы Арсеіды меў трох сыноў — Эола, Дора і Ксуфа. Эол стаў продкам грэкаў-эалійцаў, Дор — дарыйцаў. Ад Ксуфа нарадзіліся сыны Іон (продак іанійцаў) і Ахей (продак ахейцаў). Магчыма, што легенда пра сыноў Ксуфа мае позняе паўночнае паходжанне, бо ў ранніх тэкстах продкам ахейцаў лічыўся Данай, а іанійцы выводзіліся ад пеласгаў.

 Літаратура 
 Элин.//Мифы народов мира: Энциклопедия. — М., 2008. С. 1116

Катэгорыя:Героі старажытнагрэчаскіх міфаў
Катэгорыя:Міфы Фесаліі